9.การจัดการ

9.1 แผนภูมิโครงสร้างการจัดการ ณ วันที่ 31 ธันวาคม 2549 มีดังนี้ :

  แผนภูมิโครงสร้างการจัดการของบริษัทฯ ประกอบด้วยคณะกรรมการ คณะกรรมการบริหาร
  คณะกรรมการตรวจสอบ และคณะผู้บริหารของบริษัทฯ ซึ่งมีขอบเขตอำนาจหน้าที่ และรายชื่อดังนี้

9.1.1 คณะกรรมการ

  คณะกรรมการบริษัทฯ ในการประชุมครั้งที่ 5/2543 เมื่อวันที่ 6 ตุลาคม
  2543ได้มีมติกำหนดให้คณะกรรมการ มีอำนาจ หน้าที่ และความรับผิดชอบดังนี้

1.  อำนาจหน้าที่ตามประมวลกฎหมายแพ่งและพาณิชย์
    และกฎหมายอื่นใดที่กำหนดให้เป็นหน้าที่ของคณะกรรมการในบริษัทมหาชนจำกัด

2.  อำนาจหน้าที่ตามข้อบังคับของบริษัทฯ ที่กำหนดให้เป็นของคณะกรรมการ

3.  กำหนดนโยบายและเป้าหมายในการดำเนินงานของบริษัทฯ

4.  อนุมัติแผนการดำเนินงาน เป้าหมายและงบประมาณประจำปีของบริษัทฯ

5.  อนุมัติการจัดซื้อและการขาย ที่ดิน สิ่งปลูกสร้าง หรือที่ดินพร้อมสิ่งปลูกสร้าง

6.  แต่งตั้งคณะกรรมการบริหารเพื่อปฏิบัติหน้าที่ตามที่จะกล่าวถึงในข้อ 9.1.2

7.  อนุมัติการบรรจุ แต่งตั้ง และถอดถอน กรรมการผู้จัดการ รองกรรมการผู้จัดการ
    และผู้ช่วยกรรมการผู้จัดการ รวมทั้งการอนุมัติอัตราเงินเดือน
    ค่าตอบแทนหรือประโยชน์อื่นแก่บุคคลดังกล่าว

8.  อนุมัติเรื่องเกี่ยวกับการเงินและทรัพย์สินของบริษัทฯ
    ที่เกินอำนาจการอนุมัติของคณะกรรมการบริหาร

9.  มอบหมายหรือแนะนำให้คณะกรรมการบริหารหรือกรรมการผู้จัดการพิจารณาหรือปฏิบัติในเรื่องหนึ่งเรื่องใดที่คณะกรรมการเห็นสมควร
    ตลอดจนการแต่งตั้งคณะอนุกรรมการ หรือคณะทำงานเพื่อวัตถุประสงค์ดังกล่าว

10. พิจารณาให้ความเห็นชอบหรืออนุมัติเรื่องที่คณะกรรมการบริหารหรือกรรมการผู้จัดการนำเสนอ

รายชื่อคณะกรรมการ ณ วันที่ 31 ธันวาคม 2549

1. นายมงคล สิมะโรจน์ ประธานกรรมการ

2. นายณรงค์ จุลชาต ประธานกรรมการบริหาร

3. นายชัยธวัช สาระคุณ รองประธานกรรมการบริหาร

4. เรือตรีพยุง บุญศิริ กรรมการบริหาร

5. นายชัยฤทธิ์ สิมะโรจน์ กรรมการบริหาร และกรรมการผู้จัดการ

6. นายมาวีร์ สิมะโรจน์ กรรมการบริหาร และกรรมการผู้ช่วยกรรมการผู้จัดการ

7. คุณหญิงเสริมศรี บุนนาค กรรมการอิสระและประธานกรรมการตรวจสอบ

8. นายโยธิน อารี กรรมการอิสระและกรรมการตรวจสอบ

9. นางพวงเพ็ชร์ ทวีชัยวัฒน์ กรรมการอิสระและกรรมการตรวจสอบ

10. นายประกิต ประทีปะเสน กรรมการอิสระและที่ปรึกษาคณะกรรมการตรวจสอบ

11. นายนพดล อัตวาวุฒิชัย กรรมการ

12. นายธวัชชัย สิมะโรจน์ กรรมการ

13. พ.ต.อ.นพ.ทรงชัย สิมะโรจน์ กรรมการ

9.1.2 คณะกรรมการบริหาร

คณะกรรมการบริษัทฯ ในการประชุมครั้งที่ 5/2543 เมื่อวันที่ 6 ตุลาคม
2543ได้มีมติกำหนดให้คณะกรรมการบริหารที่ได้รับการแต่งตั้งจากคณะกรรมการบริษัทฯ มีอำนาจ
หน้าที่ และความรับผิดชอบ ดังนี้

1.  ดูแลและติดตามผลการจัดการบริษัทฯ ให้เป็นไปตามนโยบาย แผนการดำเนินงาน
    และงบประมาณประจำปี ที่คณะกรรมการกำหนดและอนุมัติ
    แล้วรายงานต่อคณะกรรมการเป็นระยะๆ

2.  พิจารณากลั่นกรองเรื่องที่กรรมการผู้จัดการนำเสนอต่อคณะกรรมการเพื่อพิจารณาให้ความเห็นชอบหรืออนุมัติ

3.  อนุมัติการบรรจุ แต่งตั้ง ถอดถอน
    และโยกย้ายพนักงานอาวุโสระดับผู้อำนวยการฝ่ายหรือตำแหน่งอื่นที่เทียบเท่า
    รวมทั้งการอนุมัติอัตราเงินเดือน ค่าตอบแทนหรือประโยชน์อื่นแก่บุคคลดังกล่าว

4.  อนุมัติเรื่องเกี่ยวกับการเงินและทรัพย์สินของบริษัทฯ ดังต่อไปนี้

1)  การจัดซื้อวัสดุ ครุภัณฑ์ หรือการจัดจ้าง
    ที่ได้กำหนดไว้ในงบประมาณประจำปีที่คณะกรรมการได้อนุมัติแล้ว และมีมูลค่าไม่เกิน
    10,000,000 บาท

2)  การจัดซื้อวัสดุ ครุภัณฑ์ หรือการจัดจ้าง
    ที่มิได้กำหนดไว้ในแผนการดำเนินงานหรืองบประมาณประจำปี ซึ่งมีมูลค่าไม่เกิน 5,000,000
    บาท

3)  การจัดซื้อผลิตภัณฑ์น้ำมันที่เป็นสินค้าหลักและผลิตภัณฑ์ที่เกี่ยวข้อง เพื่อจำหน่าย
    รวมถึงการชำระภาษีที่เกี่ยวข้องโดยการจัดซื้อดังกล่าวได้รับความเห็นชอบจากที่ประชุมคณะกรรมการจัดหาน้ำมันแล้ว
    ซึ่งมีราคาหรือมูลค่าครั้งละไม่เกิน 200,000,000 บาท

4)  การค้ำประกันบุคคลธรรมดาหรือนิติบุคคลในเรื่องที่เกี่ยวกับกิจการของบริษัทฯ
    ในวงเงินค้ำประกันไม่เกิน 1,000,000 บาท

5)  การบริจาคเงิน สิ่งของ หรือผลิตภัณฑ์ของบริษัทฯ ให้แก่บุคคลใดบุคคลหนึ่ง ในวงเงินไม่เกิน
    50,000 บาท และมียอดรวมทั้งปีไม่เกิน 300,000 บาท

6)  การกู้ยืมเงินในวงเงินไม่เกินครั้งละ 30 ล้านบาท

7)  การขายทรัพย์สินของบริษัทฯ ที่มิได้ใช้งานหรือเสื่อมสภาพแล้ว และมีมูลค่าในบัญชีไม่เกิน
    2,000,000 บาท

  เมื่อได้ดำเนินการตามข้อ ข) ข้อ ง) และข้อ ช)
  แล้วให้รายงานคณะกรรมการทราบในการประชุมคณะกรรมการครั้งต่อไป

5.  มอบหมายหรือแนะนำให้กรรมการผู้จัดการพิจารณาหรือปฏิบัติในเรื่องหนึ่งเรื่องใดที่คณะกรรมการบริหารเห็นสมควร

6.  แต่งตั้งคณะทำงานเพื่อพิจารณาเรื่องหนึ่งเรื่องใดที่คณะกรรมการบริหารเห็นสมควร

7.  พิจารณาและนำเสนอเรื่องที่คณะกรรมการบริหารเห็นสมควรให้คณะกรรมการรับทราบหรือพิจารณาให้ความเห็นชอบหรืออนุมัติ

รายชื่อคณะกรรมการบริหาร ณ วันที่ 31 ธันวาคม 2549

  1. นายณรงค์ จุลชาต ประธานกรรมการบริหาร

  2. นายชัยธวัช สาระคุณ รองประธานกรรมการบริหาร

  3. เรือตรีพยุง บุญศิริ กรรมการบริหาร

  4. นายชัยฤทธิ์ สิมะโรจน์ กรรมการบริหาร

  5. นายมาวีร์ สิมะโรจน์ กรรมการบริหารและเลขานุการ

9.1.3 คณะกรรมการตรวจสอบ

  คณะกรรมการบริษัทฯ ในการประชุมครั้งที่ 1/2542 เมื่อวันที่ 2 มีนาคม 2542 ได้มีมติให้จัดตั้ง

  คณะกรรมการตรวจสอบให้มีฐานะเป็นหน่วยงานอิสระในการปฏิบัติงานที่จะให้การสนับสนุนและปฏิบัติ
  การในนามของคณะกรรมการบริษัทฯ เพื่อสอบทานข้อมูลทางการเงินที่เสนอแก่ผู้ถือหุ้น
  และผู้เกี่ยวข้องอื่น สอบทานระบบการควบคุมภายในที่ผู้บริหารกำหนดให้มีขึ้น
  สอบทานกระบวนการตรวจสอบภายใน และ การติดต่อกับผู้สอบบัญชีของบริษัทฯ

รายชื่อคณะกรรมการตรวจสอบ ณ วันที่ 31 ธันวาคม 2549

1. คุณหญิงเสริมศรี บุนนาค ประธานกรรมการตรวจสอบ

2. นายโยธิน อารี กรรมการตรวจสอบ

3. นางพวงเพ็ชร์ ทวีชัยวัฒน์ กรรมการตรวจสอบและเลขานุการ

4. นายประกิต ประทีปะเสน ที่ปรึกษา

9.1.4. คณะอนุกรรมการกำหนดค่าตอบแทน

  เมื่อวันที่ 30 ตุลาคม 2546 คณะกรรมการบริษัทฯ ได้แต่งตั้งคณะอนุกรรมการกำหนดค่าตอบแทนที่
  เป็นอิสระ ทำหน้าที่พิจารณาวงเงินค่าตอบแทนของกรรมการ ผู้บริหาร และของพนักงาน
  โดยใช้ข้อมูลค่าตอบแทนของบริษัทในอุตสาหกรรมเดียวกันและมีขนาดใกล้เคียงกันเป็นเกณฑ์
  เพื่อให้ค่าตอบแทนเหมาะสมกับหน้าที่ความรับผิดชอบ
  และเพื่อเสนอข้อมูลให้ที่ประชุมผู้ถือหุ้นพิจารณาอนุมัติค่าตอบแทนของกรรมการ

  รายชื่อคณะอนุกรรมการกำหนดค่าตอบแทน ณ วันที่ 31 ธันวาคม 2549

1. นายประกิต ประทีปะเสน ประธานอนุกรรมการ

2. คุณหญิงเสริมศรี บุนนาค อนุกรรมการ

3. นายโยธิน อารี อนุกรรมการ

  4. นายชัยธวัช สาระคุณ อนุกรรมการ

9.1.5 ผู้บริหารของบริษัทฯ

  ผู้บริหารของบริษัทฯ หมายถึง พนักงานระดับกรรมการผู้จัดการ รองกรรมการผู้จัดการ
  และผู้ช่วยกรรมการผู้จัดการ ที่ได้รับการแต่งตั้งโดยคณะกรรมการให้มีอำนาจ หน้าที่
  และความรับผิดชอบในการควบคุม บริหารงานทุกด้านให้เป็นไปตามนโยบายของบริษัทฯ
  และหมายรวมถึงพนักงานระดับผู้อำนวยการฝ่ายที่ได้รับการแต่งตั้งจากคณะกรรมการบริหารให้กำกับ
  ดูแลการปฏิบัติงานด้านต่างๆ ตามที่ได้รับมอบหมาย ให้ดำเนินไปตามหลักเกณฑ์ของการจัดการที่ดี
  โปร่งใส มีประสิทธิภาพ มีคุณธรรม จริยธรรม และประหยัด

รายชื่อคณะผู้บริหาร ณ วันที่ 31 ธันวาคม 2549

  1. นายชัยฤทธิ์ สิมะโรจน์ กรรมการผู้จัดการ รักษาการรองกรรมการผู้จัดการสายงาน
  ปฏิบัติการ และรักษาการผู้อำนวยการฝ่ายขายและการตลาด

  2. นายมาวีร์ สิมะโรจน์ กรรมการผู้ช่วยกรรมการผู้จัดการ
  และรักษาการผู้อำนวยการสำนักตรวจสอบภายใน

  3. นายพงศธร ฉัตรนะรัชต์ รองกรรมการผู้จัดการสายงานบริหาร และรักษาการผู้อำนวย
  การฝ่ายจัดหาและจัดซื้อ

  4. นายพรชัย วิระวงษ์นุสร ผู้อำนวยการฝ่ายวิศวกรรม

  5. นายพรเลิศ ฉายาลักษณ์ ผู้อำนวยการฝ่ายบัญชีและการเงิน

  6. นายพิเชษฐ์ เลิศธรรมศักดิ์ ผู้อำนวยการฝ่ายกฎหมาย

7. นายสุนทร ยุรศักดิ์ รักษาการผู้อำนวยการฝ่ายคลังน้ำมัน

8. นางปิยะลักษณ์ สิมะแสงยาภรณ์ ผู้อำนวยการฝ่ายบริหาร และเลขานุการคณะกรรมการ

รายชื่อกรรมการผู้มีอำนาจลงนามผูกพันบริษัทฯ ณ วันที่ 31 ธันวาคม 2549 

1. นายมงคล สิมะโรจน์

2. นายณรงค์ จุลชาต

3. นายชัยธวัช สาระคุณ

4. เรือตรีพยุง บุญศิริ

5. นายธวัชชัย สิมะโรจน์

6. นายนพดล อัตวาวุฒิชัย

7. นายมาวีร์ สิมะโรจน์

8. นายชัยฤทธิ์ สิมะโรจน์

  ข้อบังคับของบริษัทฯ ข้อ 23. ได้กำหนดไว้ว่า “ ...
  ให้กรรมการสองคนลงลายมือชื่อร่วมกันและประทับ ตราสำคัญของบริษัท
  และให้คณะกรรมการมีอำนาจกำหนดชื่อกรรมการผู้มีอำนาจลงนามผูกพันบริษัท จาก
  จำนวนกรรมการทั้งหมด... ”

  9.2 การสรรหากรรมการ

  ข้อบังคับของบริษัทฯ ได้กำหนดวิธีการเลือกตั้งกรรมการบริษัทฯ และคุณสมบัติของกรรมการบริษัทฯ
  ไว้ ในหมวดที่ 3 ซึ่งมีสาระสำคัญดังนี้

  ข้อ 14. ให้บริษัทมีคณะกรรมการของบริษัทไม่น้อยกว่า 5 คน และไม่เกิน 15 คน
  และกรรมการไม่น้อย กว่ากึ่งหนึ่งของจำนวนกรรมการทั้งหมด
  ต้องเป็นสัญชาติไทยและมีถิ่นฐานอยู่ในราชอาณาจักรไทย

  ข้อ 15. กรรมการต้องเป็นบุคคลธรรมดา โดยจะเป็นผู้ถือหุ้นของบริษัทหรือไม่ก็ได้
  และต้องมีคุณสมบัติตามมาตรา 68 แห่งพระราชบัญญัติบริษัทมหาชนจำกัด พ.ศ. 2535

  กรรมการของบริษัทมีสิทธิได้รับค่าตอบแทนในการปฏิบัติหน้าที่ ดังเช่น เงินเดือน เบี้ยประชุม
  เบี้ยเลี้ยง ค่าพาหนะ และโบนัส ตลอดจนสวัสดิการต่างๆ ตามระเบียบของบริษัท

ข้อ 16. ให้ที่ประชุมผู้ถือหุ้น เลือกตั้งกรรมการตามหลักเกณฑ์และวิธีการดังต่อไปนี้

1.  ผู้ถือหุ้นคนหนึ่งมีคะแนนเสียงเท่ากับหนึ่งเสียงต่อหนึ่งหุ้น

2.  ผู้ถือหุ้นแต่ละคนจะต้องให้คะแนนเสียงที่มีอยู่ทั้งหมดตาม ข้อ 1.
    เลือกตั้งบุคคลคนเดียวหรือหลายคนเป็นกรรมการก็ได้
    แต่จะแบ่งคะแนนเสียงบางส่วนให้แก่ผู้ใดไม่ได้

3.  บุคคลซึ่งได้รับคะแนนเสียงสูงสุดตามลำดับลงมา
    เป็นผู้ได้รับการเลือกตั้งเป็นกรรมการเท่าจำนวนกรรมการที่จะพึงมีหรือจะพึงเลือกตั้งในครั้งนั้น
    ในกรณีที่บุคคลซึ่งได้รับการเลือกตั้ง ในลำดับถัดลงมา มีคะแนนเสียงเท่ากัน
    เกินจำนวนกรรมการที่จะพึงมีหรือจะพึงเลือกตั้งใน ครั้งนั้น
    ให้ผู้เป็นประธานเป็นผู้ออกเสียงชี้ขาด

  ข้อ 17. ในการประชุมสามัญประจำปีทุกครั้ง ให้กรรมการออกจากตำแหน่งจำนวน 1 ใน 3
  เป็นอัตรา ถ้าจำนวนกรรมการที่จะแบ่งออกให้ตรงเป็นสามส่วนไม่ได้
  ก็ให้ออกโดยจำนวนใกล้ที่สุดกับส่วน

  1 ใน 3

  กรรมการที่จะต้องออกจากตำแหน่งในปีแรกและปีที่สอง ภายหลังจากจดทะเบียนบริษัทนั้น
  ให้จับฉลากกันว่าผู้ใดจะออก ส่วนปีหลังๆ ต่อไปให้กรรมการคนที่อยู่ในตำแหน่งนานที่สุดนั้น
  เป็นผู้ออกจากตำแหน่ง กรรมการซึ่งพ้นตำแหน่งตามวรรคหนึ่ง อาจได้รับเลือกตั้งใหม่ได้

  ข้อ 20. ในกรณีที่กรรมการว่างลงเพราะเหตุอื่น นอกจากถึงคราวออกตามวาระ
  ให้คณะกรรมการเลือก บุคคลซึ่งมีคุณสมบัติและไม่มีข้อห้าม ตามมาตรา 68
  แห่งพระราชบัญญัติบริษัทมหาชนจำกัด พ.ศ. 2535
  เข้าเป็นกรรมการแทนในการประชุมกรรมการคราวถัดไป เว้นแต่วาระของกรรมการ
  จะเหลือน้อยกว่าสองเดือน บุคคลที่เข้าเป็นกรรมการแทนกรรมการดังกล่าว จะอยู่ในตำแหน่ง
  กรรมการได้เพียงเท่าวาระที่ยังเหลืออยู่ของกรรมการที่ตนแทน

  มติของกรรมการตามวรรคหนึ่ง
  ต้องประกอบด้วยคะแนนเสียงไม่น้อยกว่าสามในสี่ของจำนวนกรรมการที่ยังเหลืออยู่

  ข้อ 22. ให้คณะกรรมการเลือกตั้งกรรมการด้วยกันเป็นประธานกรรมการ
  และอาจเลือกรองประธานกรรมการ กรรมการผู้จัดการ
  และตำแหน่งอื่นตามที่เห็นเหมาะสมด้วยก็ได้ ”

9.3 ค่าตอบแทนผู้บริหาร

9.3.1 ค่าตอบแทนที่เป็นตัวเงิน

  ในการประชุมสามัญผู้ถือหุ้นประจำปี 2549 เมื่อวันที่ 28 เมษายน 2549
  ที่ประชุมมีมติเป็นเอกฉันท์
  อนุมัติค่าตอบแทนแก่กรรมการในรูปค่าเบี้ยประชุมเหมาจ่ายเป็นรายเดือน
  โดยให้ประธานกรรมการได้รับ เดือนละ 12,500 บาท และกรรมการได้รับเดือนละ 10,000
  บาท ทั้งนี้ตั้งแต่วันที่ 1 พฤษภาคม 2549 เป็นต้นไป ในปี 2549
  ค่าตอบแทนในรูปค่าเบี้ยประชุมเหมาจ่ายเป็นรายเดือนของกรรมการซึ่งมีจำนวนรวม 13 คน
  เป็นเงิน 1,590,000 บาท

  ในการประชุมคณะกรรมการเมื่อวันที่ 26 กุมภาพันธ์ 2547 ที่ประชุมได้มีมติเป็นเอกฉันท์อนุมัติให้
  จ่ายค่าเบี้ยประชุมในรูปค่าเบี้ยประชุมเหมาจ่ายเป็นรายเดือนแก่กรรมการที่เป็นกรรมการตรวจสอบ
  เพิ่มจาก ค่าเบี้ยประชุมกรรมการที่กล่าวข้างต้น
  โดยให้ประธานกรรมการตรวจสอบได้รับอีกเดือนละ 12,000 บาท
  และกรรมการตรวจสอบได้รับอีกเดือนละ 7,000 บาท ทั้งนี้ตั้งแต่วันที่ 1 พฤษภาคม 2547
  เป็นต้นไป ในปี 2549 คณะกรรมการตรวจสอบและที่ปรึกษาคณะกรรมการตรวจสอบ 4
  คนได้รับค่าตอบแทนอีกรวมเป็นเงิน 480,000 บาท

  ในปี 2549 ค่าตอบแทนในรูปของเงินเดือนของกรรมการและผู้บริหารจำนวน 12 คน
  เป็นเงินรวมทั้งสิ้น 12,252,000 บาท

  9.3.2 ค่าตอบแทนอื่น

ในปี 2549 บริษัทฯ ได้จ่ายค่าตอบแทนอื่นในรูปเงินสมทบในกองทุนสำรองเลี้ยงชีพเป็นเงินจำนวน
567,912 บาท สำหรับกรรมการและผู้บริหารที่เป็นสมาชิกกองทุนสำรองเลี้ยงชีพจำนวน 11 คน

ณ วันที่ 31 ธันวาคม 2549 กรรมการ และผู้บริหารของบริษัทฯ มีจำนวนหุ้นในบริษัทฯ เปรียบเทียบ
กับจำนวนหุ้น ณ วันที่ 31 ธันวาคม 2548 ดังนี้

+---------------------+---------------------+------------+------------+
| ชื่อ-สกุล              | ตำแหน่ง              | จำนวนหุ้นที่ถือ | จำนวนหุ้นที่ถือ |
+---------------------+---------------------+------------+------------+
|                     |                     | ณ 31       | ณ 31       |
|                     |                     | ธันวาคม     | ธันวาคม     |
|                     |                     | 2549       | 2548       |
+---------------------+---------------------+------------+------------+
|   1. นายมงคล        | ประธานกรรมการ       | 61,370,000 | 61,370,000 |
|   สิมะโรจน์           |                     |            |            |
+---------------------+---------------------+------------+------------+
| 2. นายณรงค์ จุลชาต    | ประธานกรรมการบริหาร  | -          | -          |
+---------------------+---------------------+------------+------------+
| 3. นายชัยธวัช สาระคุณ  | รอ                  | -          | -          |
|                     | งประธานกรรมการบริหาร |            |            |
+---------------------+---------------------+------------+------------+
| 4. เรือตรีพยุง บุญศิริ    | กรรมการบริหาร        | 7,000,000  | 7,000,000  |
+---------------------+---------------------+------------+------------+
| 5. นายชัยฤทธิ์ สิมะโรจน์ | กรรมการบริหาร        | 97,800     | 97,800     |
|                     | และกรรมการผู้ จัดการ   |            |            |
|                     | รักษาการรองกรรมการ   |            |            |
|                     | ผู้จัดการสายงานปฏิบัติการ |            |            |
|                     | และรักษาการผู้อำนวย    |            |            |
|                     | การฝ่ายขายและการตลาด |            |            |
+---------------------+---------------------+------------+------------+
| 6. นายมาวีร์ สิมะโรจน์  | กรรมการบริหาร        | 3,000,000  | 1,500,000  |
|                     | กรรมก               |            |            |
|                     | ารผู้ช่วยกรรมการผู้จัดการ |            |            |
|                     | และรักษาการผู้อำนวย    |            |            |
|                     | การสำนักตรวจสอบภายใน |            |            |
+---------------------+---------------------+------------+------------+
|   7. คุณหญิงเสริมศรี    | กรรมการอิสระและป     | 2,173,155  | 2,173,155  |
|   บุนนาค             | ระธานกรรมการตรวจสอบ |            |            |
+---------------------+---------------------+------------+------------+
|   8. นายโยธิน อารี    | กรรมการอิส           | -          | -          |
|                     | ระและกรรมการตรวจสอบ |            |            |
+---------------------+---------------------+------------+------------+
|   9. นางพวงเพ็ชร์     | กรรมการอิส           | 112,260    | 112,260    |
|   ทวีชัยวัฒน์           | ระและกรรมการตรวจสอบ |            |            |
+---------------------+---------------------+------------+------------+
| 10. นายประกิต        | กรรมการอิสระ         | -          | -          |
| ประทีปะเสน           | และที่ปรึก             |            |            |
|                     | ษาคณะกรรมการตรวจสอบ |            |            |
+---------------------+---------------------+------------+------------+
| 11. นายนพดล         | กรรมการ             | 1,009,879  | 1,009,879  |
| อัตวาวุฒิชัย            |                     |            |            |
+---------------------+---------------------+------------+------------+
| 12. นายธวัชชัย        | กรรมการ             | 3,045,540  | 3,045,540  |
| สิมะโรจน์             |                     |            |            |
+---------------------+---------------------+------------+------------+
| 13. พ.ต.อ.นพ.ทรงชัย  | กรรมการ             | 746,330    | 746,330    |
| สิมะโรจน์             |                     |            |            |
+---------------------+---------------------+------------+------------+
| 14. นายพงศธร        | รองกรรมก            | -          | -          |
| ฉัตรนะรัชต์            | ารผู้จัดการสายงานบริหาร |            |            |
|                     | และรักษาการผู้อำน      |            |            |
|                     | วยการฝ่ายจัดหาและจัดซื้อ |            |            |
+---------------------+---------------------+------------+------------+
| 15. นายพรชัย         | ผู้อำนวยการฝ่ายวิศวกรรม | -          | -          |
| วิระวงษ์นุสร           |                     |            |            |
+---------------------+---------------------+------------+------------+
| 16. นายพรเลิศ        | ผู้อำนว               | -          | -          |
| ฉายาลักษณ์            | ยการฝ่ายบัญชีและการเงิน |            |            |
+---------------------+---------------------+------------+------------+
| 17. นายพิเชษฐ์        | ผู้อำนวยการฝ่ายกฎหมาย  | -          | -          |
| เลิศธรรมศักดิ์          |                     |            |            |
+---------------------+---------------------+------------+------------+
| 18. นายสุนทร ยุรศักดิ์   | รักษาการ             | -          | -          |
|                     | ผู้อำนวยการฝ่ายคลังน้ำมัน |            |            |
+---------------------+---------------------+------------+------------+
| 19. นางปิยะลักษณ์      | ผู้อำนวยการฝ่ายบริหาร   | -          | -          |
| สิมะแสงยาภรณ์         | และเลขา             |            |            |
|                     | นุการคณะกรรมการ      |            |            |
+---------------------+---------------------+------------+------------+
|                     |                     |            |            |
+---------------------+---------------------+------------+------------+

9.4. คุณสมบัติของกรรมการอิสระ

  เพื่อให้เป็นไปตามข้อกำหนดของสำนักงานคณะกรรมการกำกับหลักทรัพย์และตลาดหลักทรัพย์ และ
  ตลาดหลักทรัพย์แห่งประเทศไทย บริษัทฯ ได้กำหนดให้โครงสร้างกรรมการของบริษัทฯ
  ประกอบด้วยกรรมการอิสระอย่างน้อย 3 ท่าน โดยมีคุณสมบัติดังนี้

  9.4.1 เป็นอิสระจากผู้ถือหุ้นรายใหญ่ของบริษัทฯ หรือกลุ่มของผู้ถือหุ้นรายใหญ่

  9.4.2 ไม่เป็นลูกจ้างหรือพนักงาน
  หรือที่ปรึกษาซึ่งได้รับเงินเดือนประจำหรือประโยชน์อื่นใดจากบริษัทฯ หรือบริษัทในเครือ
  หรือบริษัทร่วม หรือบริษัทที่เกี่ยวข้อง

  9.4.3 ถือหุ้นในนามของตนเอง หรือในนามของผู้ที่เกี่ยวข้องเป็นจำนวนไม่เกินกว่าร้อยละ 0.5
  ของทุนชำระแล้วของบริษัทฯ บริษัทในเครือ หรือบริษัทร่วม หรือบริษัทที่เกี่ยวข้อง

  9.4.4 สามารถดูแลผลประโยชน์ของผู้ถือหุ้นทุกรายอย่างเท่าเทียมกัน

5.  สามารถดูแลไม่ให้เกิดความขัดแย้งทางผลประโยชน์ระหว่างบริษัทฯ กับผู้บริหาร
    ผู้ถือหุ้นรายใหญ่ หรือกับบริษัทอื่นซึ่งมีผู้บริหารหรือผู้ถือหุ้นรายใหญ่กลุ่มเดียวกัน

6.  สามารถเข้าร่วมการประชุมคณะกรรมการของบริษัทฯ
    เพื่อตัดสินใจในกิจกรรมที่สำคัญของบริษัทฯ

  ณ วันที่ 31 ธันวาคม 2549 บริษัทฯ มีกรรมการอิสระ 4 ท่าน คือ

1.  คุณหญิงเสริมศรี บุนนาค

2.  นายโยธิน อารี

3.  นายประกิต ประทีปะเสน

4.  นางพวงเพ็ชร์ ทวีชัยวัฒน์

9.5. การกำกับดูแลกิจการ

9.5.1 นโยบายเกี่ยวกับการกำกับดูแลกิจการ

  คณะกรรมการตระหนักถึงความสำคัญในการกำกับดูแลกิจการที่ดี
  เนื่องจากเห็นว่าเป็นสิ่งที่มีความสำคัญและจำเป็นต่อการดำเนินธุรกิจให้มีการเจริญเติบโตที่ยั่งยืน
  จึงได้กำหนดนโยบายและทิศทางการดำเนินงานของบริษัทฯ
  โดยให้ความสำคัญต่อระบบการควบคุมและตรวจสอบภายใน
  การกำกับดูแลผู้บริหารให้ดำเนินการตามนโยบายภายใต้กรอบข้อกำหนดของกฎหมายและจริยธรรมทางธุรกิจอย่างมี
  ประสิทธิภาพ เพื่อประโยชน์ของบริษัทฯ ผู้ถือหุ้น และเป็นธรรมต่อทุกฝ่ายที่เกี่ยวข้อง

  ในการประชุมคณะกรรมการบริษัทฯ เมื่อวันที่ 29 ตุลาคม 2547
  ที่ประชุมได้มีมติกำหนดนโยบายเกี่ยวกับการกำกับดูแลกิจการของบริษัทฯ ไว้ดังนี้

  ข้อ 1. จะปฏิบัติต่อผู้ถือหุ้นทุกรายและผู้มีส่วนได้ส่วนเสีย อย่างเท่าเทียมกัน
  มุ่งที่จะให้เกิดความเป็นธรรมต่อทุกฝ่าย

  ข้อ 2. จะสร้างความเจริญเติบโตที่ยั่งยืนของบริษัทฯ บริหารกิจการของบริษัทฯ
  ด้วยความรอบคอบ และระมัดระวังภายใต้กรอบข้อกำหนดของกฎหมาย และจริยธรรมทางธุรกิจ
  รับผิดชอบต่อ การปฏิบัติหน้าที่ด้วยความสามารถและประสิทธิภาพที่เพียงพอ
  เพื่อให้เกิดประโยชน์สูงสุดต่อบริษัทฯ และผู้ถือหุ้น

  ข้อ 3. จะบริหารงานด้วยความโปร่งใส สามารถตรวจสอบได้
  และเปิดเผยข้อมูลอย่างเพียงพอแก่ผู้ที่เกี่ยวข้องทุกฝ่าย
  ตามหลักเกณฑ์และข้อกำหนดของทางการที่เกี่ยวข้อง

  ข้อ 4. จะดำเนินธุรกิจโดยคำนึงถึงความเสี่ยงอยู่เสมอ
  และจะควบคุมและบริหารความเสี่ยงให้อยู่ในเกณฑ์ที่เหมาะสม

  ข้อ 5. จะกำหนดนโยบายอันเป็นทิศทางการดำเนินงานของบริษัทฯ
  ที่สำคัญไว้ล่วงหน้าทุกปีโดยจะใช้งบประมาณรายรับ-รายจ่ายเป็นเครื่องมือที่สำคัญ
  และจะให้ความสำคัญต่อระบบการควบคุมและตรวจสอบภายใน
  กำกับดูแลผู้บริหารให้ดำเนินการตามนโยบายอย่างมีประสิทธิภาพ

  ข้อ 6. จะกำหนดจรรยาบรรณของบริษัทฯ เพื่อให้กรรมการ ผู้บริหารและพนักงานถือปฏิบัติ

9.5.2 สิทธิของผู้ถือหุ้น

  ในปี 2549 บริษัทฯ มีการประชุมผู้ถือหุ้นจำนวน 1 ครั้ง เป็นการประชุมสามัญประจำปี 2549
  โดยจัดการประชุมที่บริษัทฯ และบริษัทฯ
  ได้จัดส่งหนังสือนัดประชุมพร้อมทั้งข้อมูลประกอบการประชุมตามวาระต่างๆ
  ให้ผู้ถือหุ้นทราบล่วงหน้าก่อนวันประชุม 7 วันทำการ
  ในแต่ละวาระมีความเห็นของคณะกรรมการประกอบ
  และได้มีการบันทึกรายงานการประชุมไว้อย่างถูกต้องและครบถ้วน
  เพื่อให้ผู้ถือหุ้นสามารถตรวจสอบได้ ใน ปี 2549 บริษัทฯ
  ได้เพิ่มทางเลือกให้กับผู้ถือหุ้นให้มีสิทธิเลือกให้ประธานกรรมการตรวจสอบ
  เป็นผู้รับมอบอำนาจจากผู้ถือหุ้นได้ด้วยในกรณีที่ผู้ถือหุ้นไม่สามารถเข้าร่วมประชุมได้

9.5.3 สิทธิของผู้มีส่วนได้เสีย

  บริษัทฯ ได้ให้ความสำคัญต่อสิทธิของผู้มีส่วนได้เสียทุกกลุ่ม ไม่ว่าจะเป็นผู้มีส่วนได้เสียภายนอก
  อาทิ เช่น ลูกค้า เจ้าหนี้ ผู้ถือหุ้น และหน่วยงานอื่นๆที่เกี่ยวข้อง หรือผู้มีส่วนได้เสียภายใน เช่น
  พนักงานและผู้บริหารของบริษัทฯ และบริษัทย่อย ทั้งนี้
  ด้วยตระหนักถึงความสำคัญของการสนับสนุนจากผู้มีส่วนได้เสียต่างๆ ดังกล่าว
  ซึ่งจะสร้างความสามารถในการแข่งขันและกำไรให้กับบริษัทฯ บริษัทฯ จึงได้กำหนดวิสัยทัศน์ (
  Vision) และ ภารกิจ ( Mission) เพื่อเป็นแนวทางในการดำเนินธุรกิจให้แก่ กรรมการ
  ผู้บริหาร ตลอดจนพนักงานยึดถือปฏิบัติ

  วิสัยทัศน์ ( Vision) ของบริษัทฯ มีข้อความดังนี้ “ มุ่งเน้นการเติบโตอย่างต่อเนื่องและยั่งยืน
  สามารถ ให้ผลประโยชน์ตอบแทนที่เหมาะสมและเป็นธรรมต่อผู้ที่เกี่ยวข้อง
  ขายสินค้าและบริการที่มีคุณภาพ เพื่อ สนองความต้องการของตลาด ภายใต้ต้นทุนที่ประหยัด
  และการบริหารงานที่มีประสิทธิภาพ ”

  ภารกิจ ( Mission) ของบริษัทฯ มีข้อความดังนี้

  “ 1. พัฒนาให้บริษัทฯ มีการเติบโตอย่างต่อเนื่องและยั่งยืน

  2. พัฒนาคุณภาพของสินค้าและบริการ เพื่อสนองความต้องการของตลาด

6.  พัฒนากระบวนการและประสิทธิภาพการทำงานให้ทันต่อสภาพการแข่งขันของตลาดที่นับวัน
    จะสูงขึ้น

7.  ตอบสนองนโยบายของรัฐบาลในการพัฒนาอุตสาหกรรมพื้นฐานและนโยบายพลังงาน

8.  ควบคุมให้มีความเสี่ยงทางธุรกิจให้อยู่ในระดับต่ำที่สุด

9.  บริหารงานด้วยความโปร่งใสตามหลักธรรมาภิบาล ”

9.5.4 การประชุมผู้ถือหุ้น

  ในการประชุมสามัญประจำปี 2549 กรรมการทุกคนได้เข้าร่วมประชุมด้วย
  โดยประธานกรรมการทำหน้าที่ประธานในที่ประชุม
  ได้เปิดโอกาสให้ผู้ถือหุ้นมีสิทธิอย่างเท่าเทียมกันในการสอบถาม
  แสดงความคิดเห็นและข้อเสนอแนะต่างๆ
  และได้มีการบันทึกข้อซักถามและข้อคิดเห็นที่สำคัญเหล่านั้นไว้ในรายงานการประชุมแล้ว

9.5.5 ภาวะผู้นำและวิสัยทัศน์

  คณะกรรมการซึ่งเป็นผู้บริหารสูงสุดของบริษัทฯ ประกอบด้วยบุคคลที่เพียบพร้อมด้วย วัยวุฒิ คุณวุฒิ
  และประสบการณ์ในด้านการบริหารต่างๆ เป็นบุคคลที่มีภาวะผู้นำ มีวิสัยทัศน์ สามารถตัดสินใจเพื่อ
  ประโยชน์สูงสุดของบริษัทฯ และผู้ถือหุ้นโดยรวม บริษัทฯ มีคณะกรรมการ 3 ชุด
  และคณะอนุกรรมการ อีก 1 ชุด ได้แก่ คณะกรรมการ คณะกรรมการบริหาร
  คณะกรรมการตรวจสอบ และคณะอนุกรรมการ กำหนดค่าตอบแทน
  และได้มีการกำหนดอำนาจหน้าที่ ความรับผิดชอบของคณะกรรมการแต่ละชุด และ
  ผู้บริหารไว้อย่างชัดเจน อำนาจหน้าที่ดังกล่าวได้รวมถึงอำนาจอนุมัติทางการเงินไว้ด้วย
  ทั้งนี้เพื่อเป็นการ แบ่งแยกอำนาจหน้าที่ให้เป็นไปตามหลักการของการกำกับดูแลกิจการที่ดี
  โปร่งใส และให้การบริหารเป็น ไปอย่างมีประสิทธิภาพ พร้อมที่จะให้มีการตรวจสอบได้เสมอ

9.5.6. ความขัดแย้งทางผลประโยชน์

  ในกรณีที่มีรายการที่เกี่ยวโยงกัน บริษัทฯ จะดำเนินการตามระเบียบข้อบังคับของทางการ
  กล่าวคือ
  ทุกฝ่ายที่เกี่ยวข้องจะต้องพิจารณาความเหมาะสมของรายการที่เกี่ยวโยงกันนั้นอย่างรอบคอบตามหลักเกณฑ์
  ที่ตลาดหลักทรัพย์แห่งประเทศไทย และสำนักงานคณะกรรมการกำกับหลักทรัพย์และตลาดหลักทรัพย์
  กำหนดไว้ทุกประการ และจะเปิดเผยรายละเอียดมูลค่ารายการ คู่สัญญา
  เหตุผลและความจำเป็นไว้ในรายงานประจำปี และ/หรือแบบแสดงรายการข้อมูลประจำปี (แบบ
  56-1) แล้วแต่กรณี

  คณะกรรมการได้กำหนดวิธีการดูแลมิให้ผู้บริหารและผู้เกี่ยวข้องนำข้อมูลภายในของบริษัทฯ
  ไปใช้เพื่อประโยชน์ส่วนตน ดังนี้

1.  ให้ผู้บริหารและผู้เกี่ยวข้องรายงานการเปลี่ยนแปลงการถือหลักทรัพย์ของบริษัทฯ
    ต่อสำนักงานคณะกรรมการกำกับหลักทรัพย์และตลาดหลักทรัพย์ ตามมาตรา 59
    แห่งพระราชบัญญัติหลัก ทรัพย์และตลาดหลักทรัพย์ พ.ศ. 2535

1.  ห้ามผู้บริหาร หรือผู้ที่เกี่ยวข้องที่ได้รับทราบข้อมูลภายใน
    เปิดเผยข้อมูลภายในแก่บุคคลภายนอกหรือบุคคลที่ไม่มีหน้าที่เกี่ยวข้อง
    และต้องไม่แสวงหาผลประโยชน์ให้ตนเอง หรือผู้อื่นจากข้อมูลอันเป็นความลับของบริษัทฯ

2.  ห้ามผู้บริหารนำข้อมูลภายในบริษัทฯ ไปใช้เพื่อประโยชน์ส่วนตนหรือของผู้อื่น
    เพื่อการซื้อขายหุ้นของบริษัทฯ โดยเฉพาะในช่วง 45 วัน นับแต่วันสุดท้ายของแต่ละไตรมาส
    และในช่วงสามเดือนนับแต่วันสิ้นปี

3.  ผู้ใดฝ่าฝืนหรือไม่ปฏิบัติตามนโยบายเรื่องการใช้ข้อมูลภายในดังกล่าว จะถูกพิจารณาโทษตาม
    ควรแก่กรณี

9.5.7. จริยธรรมธุรกิจ

  บริษัทฯ ยึดมั่นในการดำเนินธุรกิจอย่างโปร่งใสและสุจริต เป็นไปตามข้อบังคับของบริษัทฯ
  กฎหมาย ประกาศ และข้อบังคับอื่นๆ ที่เกี่ยวข้อง
  รวมถึงปฏิบัติตามหลักการการกำกับดูแลกิจการที่ดี โดยได้จัดทำคู่มือจริยธรรมธุรกิจของบริษัทฯ
  เพื่อเป็นแนวทางและข้อพึงปฏิบัติที่ดี ให้คณะกรรมการ ผู้บริหาร ตลอดจนพนักงานของบริษัทฯ
  ถือปฏิบัติ โดยมีหัวข้อหลัก ได้แก่ ความขัดแย้งทางผลประโยชน์ ความรับผิดชอบต่อ ผู้ถือหุ้น
  นโยบายและการปฏิบัติต่อพนักงาน นโยบายและการปฏิบัติต่อลูกค้า นโยบายและการปฏิบัติต่อคู่ค้า
  นโยบายและการปฏิบัติต่อคู่แข่งทางการค้า ความรับผิดชอบต่อสังคมและส่วนรวม
  และการติดตามดูแลให้มีการปฏิบัติ เป็นต้น

9.5.8. การถ่วงดุลของกรรมการที่ไม่เป็นผู้บริหาร

  คณะกรรมการบริษัทฯ มีจำนวน 13 ท่าน ประกอบด้วย กรรมการที่เป็นผู้บริหาร 5 ท่าน
  และกรรมการที่ไม่เป็นผู้บริหาร 8 ท่าน ซึ่งกรรมการที่ไม่เป็นผู้บริหาร 4 ท่าน
  มีความเป็นอิสระตามความหมายที่ตลาดหลักทรัพย์แห่งประเทศไทยได้กำหนดไว้

9.5.9. การรวมหรือแยกตำแหน่ง

  ประธานกรรมการมิได้เป็นบุคคลเดียวกันกับกรรมการผู้จัดการ ทั้งนี้
  เพื่อเป็นการแบ่งแยกหน้าที่ในการกำหนดนโยบายการกำกับดูแล และการบริหารของบริษัทฯ

9.5.10. ค่าตอบแทนกรรมการและผู้บริหาร

  บริษัทฯ ได้กำหนดค่าตอบแทนกรรมการในเรื่องเบี้ยประชุมไว้อย่างชัดเจน
  ค่าตอบแทนดังกล่าวได้รับการอนุมัติจากที่ประชุมผู้ถือหุ้น
  ส่วนกรรมการที่ได้รับมอบหมายให้มีหน้าที่รับผิดชอบมากขึ้น เช่น

  กรรมการตรวจสอบได้รับค่าตอบแทนที่เหมาะสมตามหน้าที่และความรับผิดชอบที่ได้รับมอบหมายเพิ่มขึ้น

  ในการกำหนดค่าตอบแทนผู้บริหาร บริษัทฯ ได้กำหนดตามผลงานและความรับผิดชอบ

9.5.11. การประชุมคณะกรรมการ

  คณะกรรมการได้กำหนดการประชุมไว้ล่วงหน้าเป็นประจำทุกวันศุกร์ที่ 4 ของเดือน
  และอาจมีการประชุมพิเศษเพิ่มตามความจำเป็น
  ในการประชุมแต่ละครั้งได้มีการกำหนดวาระที่สำคัญไว้อย่างชัดเจน
  และมีเอกสารประกอบการประชุมส่งให้กรรมการทุกท่านได้พิจารณาล่วงหน้า
  เลขานุการคณะกรรมการเป็นผู้จัดส่งหนังสือเชิญประชุม
  พร้อมระเบียบวาระการประชุมและเอกสารต่างๆให้กรรมการก่อนการประชุมล่วงหน้าไม่น้อยกว่า
  7 วัน การประชุมแต่ละครั้งจะใช้เวลาประมาณ 2 ชั่วโมง ทั้งนี้
  ขึ้นอยู่กับวาระการประชุมว่าจะมีมากน้อยเพียงไร

  ในปี 2549 มีการประชุมคณะกรรมการตามวาระปกติจำนวน 12 ครั้ง
  ในการประชุมแต่ละครั้งได้มีการจดบันทึกรายงานการประชุมเป็นลายลักษณ์อักษร
  และได้จัดเก็บรายงานการประชุมที่ผ่านการรับรองจากคณะกรรมการ
  พร้อมให้ผู้เกี่ยวข้องตรวจสอบได้ทุกเวลาทำการของบริษัทฯ

การเข้าร่วมประชุมของกรรมการแต่ละท่าน สรุปได้ดังนี้

+----------------------+---------------+----------+----------+---------+
| รายนาม               | วาระ          | การเ     |          |         |
|                      | การดำรงตำแหน่ง | ข้าร่วมประ |          |         |
|                      |               | ชุม/การปร |          |         |
|                      | ( ปี )         | ะชุมทั้งหมด |          |         |
|                      |               | (ครั้ง)    |          |         |
+----------------------+---------------+----------+----------+---------+
|                      |               | การประชุม | การประชุม | รวม     |
+----------------------+---------------+----------+----------+---------+
|                      |               | วาระปกติ  | วาระพิเศษ |         |
+----------------------+---------------+----------+----------+---------+
| 1. นายมงคล สิมะโรจน์   | 3             | 11/12    | -        | 11/12   |
+----------------------+---------------+----------+----------+---------+
| 2. นายณรงค์ จุลชาต     | 3             | 11/12    | -        | 11/12   |
+----------------------+---------------+----------+----------+---------+
| 3. นายชัยธวัช สาระคุณ   | 3             | 11/12    | -        | 11/12   |
+----------------------+---------------+----------+----------+---------+
| 4. เรือตรีพยุง บุญศิริ     | 3             | 11/12    | -        | 11/12   |
+----------------------+---------------+----------+----------+---------+
| 5. นายชัยฤทธิ์ สิมะโรจน์  | 3             | 12/12    | -        | 12/12   |
+----------------------+---------------+----------+----------+---------+
| 6. นายมาวีร์ สิมะโรจน์   | 3             | 10/12    | -        | 10/12   |
+----------------------+---------------+----------+----------+---------+
| 7. คุณหญิงเสริมศรี บุนนาค | 3             | 11/12    | -        | 11/12   |
+----------------------+---------------+----------+----------+---------+
| 8. นายโยธิน อารี       | 3             | 12/12    | -        | 12/12   |
+----------------------+---------------+----------+----------+---------+
| 9. นางพวงเพ็ชร์        | 3             | 11/12    | -        | 11/12   |
| ทวีชัยวัฒน์              |               |          |          |         |
+----------------------+---------------+----------+----------+---------+
| 10. นายประกิต         | 3             | 6/12     | -        | 6/12    |
| ประทีปะเสน            |               |          |          |         |
+----------------------+---------------+----------+----------+---------+
| 11. นายนพดล อัตวาวุฒิชัย | 3             | 12/12    | -        | 12/12   |
+----------------------+---------------+----------+----------+---------+
| 12. นายธวัชชัย สิมะโรจน์ | 3             | 10/12    | -        | 10/12   |
+----------------------+---------------+----------+----------+---------+
| 13. พ.ต.อ.นพ.ทรงชัย   | 3             | 5/12     | -        | 5/12    |
| สิมะโรจน์              |               |          |          |         |
+----------------------+---------------+----------+----------+---------+

9.5.12. คณะกรรมการอื่น

9.5.12.1 คณะกรรมการบริหาร

  คณะกรรมการบริษัทฯ ได้แต่งตั้งคณะกรรมการบริหาร
  เพื่อให้ช่วยดูแลและกำกับการดำเนินงานของบริษัทฯ ให้เป็นไปตามนโยบายที่กำหนดไว้ นอกจากนี้
  คณะกรรมการยังได้แต่งตั้งคณะกรรมการตรวจสอบ เพื่อให้มีหน้าที่
  และความรับผิดชอบตามที่กำหนด ซึ่งมีรายละเอียดปรากฏในข้อ 9.5.12.2

  ณ วันที่ 31 ธันวาคม 2549 คณะกรรมการบริหาร ประกอบด้วยกรรมการ 5 ท่าน
  ดังมีรายชื่อต่อไปนี้

  1. นายณรงค์ จุลชาต เป็น ประธานกรรมการบริหาร 2. นายชัยธวัช สาระคุณ เป็น
  รองประธานกรรมการบริหาร 3. เรือตรีพยุง บุญศิริ เป็น กรรมการบริหาร

4. นายชัยฤทธิ์ สิมะโรจน์ เป็น กรรมการบริหาร

5. นายมาวีร์ สิมะโรจน์ เป็น กรรมการบริหารและเลขานุการ

9.5.12.2 คณะกรรมการตรวจสอบ

  เมื่อวันที่ 2 มีนาคม 2542 คณะกรรมการได้แต่งตั้งคณะกรรมการตรวจสอบขึ้นคณะหนึ่ง
  มีวาระการดำรงตำแหน่งคราวละ 3 ปี

  ณ วันที่ 31 ธันวาคม 2549 คณะกรรมการตรวจสอบ ประกอบด้วยกรรมการ 3 ท่าน
  และที่ปรึกษา 1 ท่าน ดังมีรายชื่อต่อไปนี้

1. คุณหญิงเสริมศรี บุนนาค เป็น ประธานกรรมการตรวจสอบ

2. นายโยธิน อารี เป็น กรรมการตรวจสอบ

  3. นางพวงเพ็ชร์ ทวีชัยวัฒน์ เป็น กรรมการตรวจสอบและเลขานุการคณะกรรมการตรวจสอบ

  4. นายประกิต ประทีปะเสน เป็น ที่ปรึกษา

  คณะกรรมการตรวจสอบมีการประชุมอย่างสม่ำเสมอ ในปี 2549 มีการประชุมทั้งสิ้น 5 ครั้ง
  และได้รายงานผลการตรวจสอบโดยตรงต่อคณะกรรมการบริษัทฯ
  คณะกรรมการตรวจสอบมีหน้าที่และความรับผิดชอบที่สำคัญ ดังนี้

1.  พิจารณารายงานทางการเงินของบริษัทฯ ให้มีความถูกต้อง ครบถ้วน เพียงพอ
    และเชื่อถือได้โดยการประสานงานกับผู้สอบบัญชีของบริษัทฯ สำนักตรวจสอบภายใน
    และผู้บริหารที่รับผิดชอบในการจัดทำรายงานทางการเงินทั้งรายไตรมาสและประจำปี

1.  ดูแลให้บริษัทฯ มีระบบการควบคุมภายในที่เหมาะสมและมีประสิทธิภาพ โดยสอบทาน
    ร่วมกับผู้สอบบัญชีของบริษัทฯ และสำนักตรวจสอบภายในเพื่อการประเมินประสิทธิผล
    ของระบบการควบคุมภายในของบริษัทฯ

2.  พิจารณาและให้ความเห็นในการคัดเลือกผู้สอบบัญชี และค่าตอบแทนแก่ผู้สอบบัญชีของบริษัทฯ
    ต่อคณะกรรมการบริษัทฯ

3.  ดูแลให้บริษัทฯ ปฏิบัติตามข้อกำหนดและกฎหมายที่เกี่ยวข้อง

4.  ดูแลมิให้เกิดความขัดแย้งทางผลประโยชน์ โดยการสอบทานการทำรายการระหว่างบริษัทฯ
    กับบริษัทย่อย และกับบุคคลที่เกี่ยวโยงกัน

5.  จัดทำรายงานการกำกับดูแลกิจการ โดยเปิดเผยในรายงานประจำปีของบริษัทฯ ซึ่งรายงาน
    ดังกล่าวต้องลงนามโดยประธานคณะกรรมการตรวจสอบ

6.  จัดให้มีการประชุมคณะกรรมการตรวจสอบอย่างน้อยปีละ 4 ครั้ง เพื่อพิจารณาเรื่องต่างๆ
    ตามที่ตลาดหลักทรัพย์แห่งประเทศไทยกำหนด และเรื่องอื่นๆ ตามที่คณะกรรมการตรวจสอบ
    จะเห็นสมควร ในการนี้คณะกรรมการตรวจสอบสามารถเชิญให้ฝ่ายบริหาร และ/หรือผู้ที่
    เกี่ยวข้องเข้าร่วมประชุมและให้ข้อมูลในส่วนที่เกี่ยวข้องได้ ทุกครั้งที่ได้ประชุมกันจะต้อง
    ส่งรายงานการประชุมให้คณะกรรมการบริษัทฯ รับทราบด้วย

9.5.12.3 คณะอนุกรรมการกำหนดค่าตอบแทน

  เมื่อวันที่ 29 ตุลาคม 2547 คณะกรรมการบริษัทฯ
  ได้พิจารณาทบทวนขอบเขตอำนาจหน้าที่และความรับผิดชอบของคณะอนุกรรมการกำหนดค่าตอบแทน
  ซึ่งประกอบด้วยกรรมการจำนวน 4 ท่าน มีวาระในการดำรงตำแหน่งคราวละ 3 ปี
  และได้กำหนดให้คณะอนุกรรมการดังกล่าวมีอำนาจหน้าที่และความรับผิดชอบ ดังนี้

1.  เสนอแนวทางและวิธีการ การจ่ายค่าตอบแทนและจำนวนค่าตอบแทนให้แก่
    คณะกรรมการบริษัทฯ และคณะกรรมการชุดต่างๆ ที่คณะกรรมการบริษัทฯ แต่งตั้ง
    รวมถึงฝ่ายจัดการ โดย ให้สอดคล้องกับผลการดำเนินงานของบริษัทฯ
    เพื่อให้คณะกรรมการบริษัทฯ พิจารณาอนุมัติ หรือเสนอต่อที่ประชุมผู้ถือหุ้น เพื่อพิจารณาอนุมัติ
    แล้วแต่กรณี

1.  พิจารณางบประมาณการขึ้นค่าจ้าง การเปลี่ยนแปลงค่าจ้างและผลตอบแทน
    การจ่ายเงินรางวัลประจำปีของพนักงานจัดการระดับสูง เสนอให้คณะกรรมการบริษัทฯ
    พิจารณา

คณะอนุกรรมการกำหนดค่าตอบแทนประกอบด้วยกรรมการ 4 ท่าน ดังมีรายชื่อต่อไปนี้

1. นายประกิต ประทีปะเสน เป็น ประธานอนุกรรมการ

2. คุณหญิงเสริมศรี บุนนาค เป็น อนุกรรมการ

3. นายโยธิน อารี เป็น อนุกรรมการ

4. นายชัยธวัช สาระคุณ เป็น อนุกรรมการ

และมีนางปิยะลักษณ์ สิมะแสงยาภรณ์ เป็น เลขานุการคณะอนุกรรมการ

9.5.13.ระบบการควบคุมและการตรวจสอบภายใน

9.5.13.1 ระบบการควบคุมและการตรวจสอบภายใน

  บริษัทฯ ได้ให้ความสำคัญต่อระบบการควบคุมภายในที่มีประสิทธิภาพทั้งในระดับบริหาร
  และระดับปฏิบัติงาน จึงได้กำหนดหน้าที่ ความรับผิดชอบ
  และอำนาจการดำเนินการของผู้บริหารและ ผู้ปฏิบัติงานไว้เป็นลายลักษณ์อักษร
  มีการควบคุมดูแลการใช้ทรัพย์สินของบริษัทฯ
  และมีการแบ่งแยกหน้าที่ระหว่างผู้ปฏิบัติงานกับผู้ติดตามควบคุมและประเมินผลออกจากกัน
  เพื่อให้เกิดการถ่วงดุลระหว่างกันอย่างเหมาะสม
  และยังมีการควบคุมภายในที่เกี่ยวกับระบบการเงิน โดยบริษัทฯ
  ได้จัดให้มีระบบรายงานทางการเงินเสนอผู้บริหารตามสายงานที่รับผิดชอบเป็นประจำอีกด้วย

9.5.13.2 การบริหารความเสี่ยง

  บริษัทฯ ได้ให้ความสำคัญเป็นอย่างมากเกี่ยวกับการบริหารความเสี่ยง
  มีการกำหนดและประเมินความเสี่ยงประเภทต่างๆของกิจการ
  และกำหนดการป้องกันและจัดการความเสี่ยงเหล่านั้นให้อยู่ในอัตราที่ต่ำที่สุด
  โดยจัดให้มีการบริหารความเสี่ยงในระดับบริหารซึ่งมีผู้บริหารระดับสูงทำหน้าที่กำหนดนโยบายการบริหารความเสี่ยง
  ดูแลให้มีการประเมินปัจจัยความเสี่ยง กำหนดแผนการบริหารจัดการความเสี่ยง
  ติดตามตรวจสอบและประเมินผลการปฏิบัติตามแผน ครอบคลุมความเสี่ยงในทุกระดับ
  นับตั้งแต่ความเสี่ยงที่เกี่ยวข้องกับวิสัยทัศน์ กลยุทธ์ แผนธุรกิจ การลงทุน การปฏิบัติงาน
  ไปจนถึงความเสี่ยงที่เกี่ยวข้องกับการตลาด การเงิน การบริหารทรัพยากรมนุษย์ ความปลอดภัย
  อาชีวอนามัยและสิ่งแวดล้อม การปฏิบัติให้ถูกต้องตามกฎหมาย ข้อบังคับ ระเบียบ
  และกฎเกณฑ์ต่างๆ ฯลฯ
  โดยคณะกรรมการตรวจสอบยังทำหน้าที่สอบทานและติดตามการบริหารความเสี่ยงที่สำคัญต่อเนื่องจากผู้บริหารระดับสูงอีกชั้นหนึ่ง
  ทั้งนี้ เพื่อให้เกิดความเชื่อมโยงกับการควบคุมภายใน

9.5.14. รายงานของคณะกรรมการ

  คณะกรรมการและผู้บริหารของบริษัทฯ เป็นผู้รับผิดชอบต่องบการเงินของบริษัทฯ และบริษัทย่อย
  และสารสนเทศทางการเงินที่ปรากฏในรายงานประจำปี
  ซึ่งจัดทำขึ้นตามมาตรฐานการบัญชีที่รับรองทั่วไป
  โดยเลือกใช้นโยบายบัญชีที่เหมาะสมและถือปฏิบัติอย่างสม่ำเสมอ
  และใช้ดุลพินิจอย่างระมัดระวังและประมาณการที่ดีที่สุดในการจัดทำ
  รวมทั้งมีการเปิดเผยข้อมูลสำคัญอย่างเพียงพอในหมายเหตุประกอบงบการเงิน

  คณะกรรมการและผู้บริหารของบริษัทฯ ได้จัดให้มีระบบควบคุมภายในที่มีประสิทธิผล
  เพื่อให้มั่นใจได้อย่างมีเหตุผลว่าการบันทึกข้อมูลทางบัญชีมีความถูกต้อง ครบถ้วน และเพียงพอ
  เพื่อให้ทราบจุดอ่อนเพื่อป้องกันมิให้เกิดการทุจริตหรือการดำเนินการที่ผิดปกติอย่างมีสาระสำคัญ

  ในการนี้ คณะกรรมการบริษัทฯ ได้แต่งตั้งคณะกรรมการตรวจสอบ
  ซึ่งประกอบด้วยกรรมการอิสระที่ ไม่เป็นผู้บริหาร
  เป็นผู้ดูแลรับผิดชอบเกี่ยวกับคุณภาพของรายงานทางการเงินและระบบควบคุมภายใน และ
  ให้นำความเห็นของคณะกรรมการตรวจสอบเกี่ยวกับเรื่องดังกล่าวบันทึกไว้ในรายงานของคณะกรรมการ
  ตรวจสอบซึ่งแสดงไว้ในรายงานประจำปีด้วย

  คณะกรรมการบริษัทฯ มีความเห็นว่าระบบควบคุมภายในของบริษัทฯ โดยรวมอยู่ในระดับที่น่าพอใจ
  และสามารถสร้างความเชื่อมั่นอย่างมีเหตุผลต่อความเชื่อถือได้ของงบการเงิน ณ วันที่ 31
  ธันวาคม 2549 ของบริษัทฯ และบริษัทย่อย

9.5.15. ความสัมพันธ์กับผู้ลงทุน

  คณะกรรมการบริษัทฯ ตระหนักดีว่าข้อมูลของบริษัทฯ
  มีผลต่อกระบวนการการตัดสินใจของผู้ลงทุนและผู้มีส่วนได้เสียของบริษัทฯ
  จึงได้กำชับให้ฝ่ายจัดการดำเนินการในเรื่องที่เกี่ยวกับการเปิดเผยข้อมูลที่ครบ

  ถ้วน ตรงต่อความเป็นจริง เชื่อถือได้ อย่างสม่ำเสมอ
  และทันเวลาตามที่ทางการที่เกี่ยวข้องกำหนด ซึ่งผู้บริหารของบริษัทฯ
  ได้ให้ความสำคัญในเรื่องดังกล่าว และได้ยึดถือปฏิบัติมาโดยตลอด
  ในส่วนของงานด้านผู้ลงทุนสัมพันธ์นั้น บริษัทฯ ยังมิได้จัดตั้งหน่วยงานขึ้นเป็นการเฉพาะ
  เนื่องจากกิจกรรมในเรื่องดังกล่าวยังมีไม่มากนัก อย่างไรก็ตาม บริษัทฯ
  ได้มอบหมายให้นายมาวีร์ สิมะโรจน์
  กรรมการผู้ช่วยกรรมการผู้จัดการทำหน้าที่ติดต่อสื่อสารกับผู้ลงทุนสถาบัน ผู้ถือหุ้น
  รวมทั้งนักวิเคราะห์และทางการที่เกี่ยวข้อง

  ผู้ลงทุนสามารถติดต่อขอทราบข้อมูลบริษัทฯ ได้ที่โทรศัพท์ 02-428-0029 ต่อ 490 หรือที่e-mail
  address : marvee@susco.co.th

9.6 การดูแลเรื่องการใช้ข้อมูลภายใน

บริษัทฯ กำหนดให้เป็นจริยธรรมธุรกิจ ในการเปิดเผยข้อมูลที่ถูกต้อง เชื่อถือได้ ให้กับผู้ถือหุ้น
นักลงทุน ตลอดจนบุคคลทั่วไป เมื่อผู้บริหารมีการเปลี่ยนแปลงการซื้อขายหลักทรัพย์ของบริษัทฯ
ตามข้อกำหนดของสำนักงานกำกับหลักทรัพย์และตลาดหลักทรัพย์
ผู้บริหารต้องรายงานการซื้อขายหลักทรัพย์ของบริษัทฯ ให้ผู้บริหารระดับสูงทราบทุกครั้งที่มีการซื้อขาย
โดยการสำเนารายงานการซื้อขายหลักทรัพย์ของบริษัทฯ
ไว้ที่สำนักเลขานุการคณะกรรมการของบริษัทฯ

ในการดูแลเรื่องการใช้ข้อมูลภายในของบริษัทฯ นั้น บริษัทฯ ถือว่าเป็นความรับผิดชอบของกรรมการ
ผู้บริหาร และพนักงานที่จะต้องเก็บรักษาข้อมูลความลับของบริษัทฯ อย่างเคร่งครัด
โดยเฉพาะอย่างยิ่งข้อมูลภายในที่ยังมิได้เปิดเผยต่อสาธารณะ
รวมทั้งข้อมูลที่จะมีผลกระทบต่อการดำเนินธุรกิจหรือราคาหุ้น และบริษัทฯ
ยังได้กำหนดห้ามกรรมการและพนักงานใช้ข้อมูลภายในเพื่อประโยชน์ของตนหรือบุคคลอื่นในการซื้อขายหุ้นของบริษัทฯ
หรือให้ข้อมูลภายในแก่บุคคลอื่นเพื่อประโยชน์ในการซื้อขายหุ้นของบริษัทฯ ไว้ด้วย

นอกจากนี้ ในระเบียบข้อบังคับในการทำงานของบริษัทฯ ประกาศ เมื่อวันที่ 11 มิถุนายน 2542
บริษัทฯ ได้กำหนดระเบียบวินัยเกี่ยวกับการทำงานที่เกี่ยวข้องกับการใช้ข้อมูลภายใน
โดยห้ามพนักงานใช้อำนาจหน้าที่ของตน
หรืออาศัยอำนาจหน้าที่ของผู้อื่นซึ่งล่วงรู้ข้อมูลภายในเพื่อประโยชน์ของตน
หรือเพื่อช่วยเหลือผู้อื่นในทางมิชอบ

  หากพนักงานผู้ใดฝ่าฝืนระเบียบข้อบังคับในการทำงานดังกล่าว บริษัทฯ กำหนดโทษสูงสุด
  คือการให้ออกจาก การเป็นพนักงาน ซึ่งไม่นับรวมการกล่าวโทษในคดีความแพ่งหรืออาญา (ถ้ามี)

9.7 บุคลากร

ณ วันที่ 31 ธันวาคม 2549 บริษัทฯ มีพนักงานรวมจำนวน 857 คน
เป็นพนักงานประจำสำนักงานใหญ่และ คลังน้ำมันรวม 127 คน
และเป็นพนักงานประจำสถานีบริการน้ำมันของบริษัทฯ ที่ดำเนินการเอง 107 แห่ง จำนวน 730 คน
ในปี 2549 บริษัทฯ ให้ผลตอบแทนแก่พนักงานดังกล่าวในรูปเงินเดือน 74.23 ล้านบาท
และเงินสมทบใน กองทุนสำรองเลี้ยงชีพ 1.63
ล้านบาทสำหรับพนักงานที่เป็นสมาชิกกองทุนสำรองเลี้ยงชีพ 212 คน